《四月二十八日记与王正仲及舍弟饮》
宋代·梅尧臣

孟夏景苦长，与子舟中饮。
酒行三四巡，病呕聊就寝。
仲氏又发三，洞下忽焉甚。
汤剂不能胜，闷绝口已噤。
我呕虽未平，惊走岂遑枕。
叫号使呼医，子怪亦莫谂。
遽白何至斯，葛巾推小品。
且尤食物间，膻腥失调饪。
所饷惟猪鸡，况此乏箘蕈。
以子独无恚，未必因滑渖。
稍觉阳脉回，栗肤犹瘮瘮。
傥其遂不起，孰肯谓素禀。
吾乡千里遥，幸免成贝锦。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。